
Text rozhodnutia
Súd: Krajský súd Bratislava Spisová značka: 4Co/165/2018 Identifikačné číslo súdneho spisu: 1716208030 Dátum vydania rozhodnutia: 06. 02. 2019 Meno a priezvisko sudcu, VSÚ: JUDr. Valéria Kleinová ECLI: ECLI:SK:KSBA:2019:1716208030.2 Opravné uznesenie Krajský súd v Bratislave v senáte zloženom z predsedníčky senátu JUDr. Valérie Kleinovej a členov senátu JUDr. Michaely Frimmelovej a Mgr. Ingrid Degmovej Pospíšilovej v právnej veci žalobcu: X.. A. D., D. H. Č.. XX, T., zastúpený: JUDr. Jozef Zámožík, PhD., advokát so sídlom v Trnave, Hlavná č. 31, proti žalovanému: S. S., D. N. Č.. XX, o zaplatenie sumy 23.000 Eur s príslušenstvom, na odvolanie žalovaného proti rozsudku Okresného súdu Pezinok zo dňa 5. februára 2018 č.k. 9C 193/2016-51 takto r o z h o d o l : Krajský súd v Bratislave vo svojom rozsudku zo dňa 24. októbra 2018 č.k. 4Co 165/2018-87 o p r a v u j e výrok o trovách konania tak, že tento správne znie: „Žalobcovi priznáva nárok na náhradu trov odvolacieho konania v plnom rozsahu“. V ostatnej časti zostáva rozsudok nezmenený. o d ô v o d n e n i e : 1. Krajský súd v Bratislave vo vyhlásenom rozsudku zo dňa 24. októbra 2018 č.k. 4Co 165/2018-87 potvrdil napadnutý rozsudok súdu prvej inštancie a v druhom výroku o trovách konania žalobcovi priznal nárok na náhradu trov odvolacieho konania v plnom rozsahu. V písomne vyhotovenom rozsudku chybou v písaní došlo v tomto druhom výroku o trovách konania na začiatku vety k uvedeniu „žalovanému“ namiesto „žalobcovi“. 2. Podľa § 224 Civilného sporového poriadku (ďalej len „CSP“) súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 3. Vzhľadom k tomu, že pri písomnom vyhotovení rozsudku došlo oproti vyhlásenému rozsudku vo výroku o trovách konania chybou v písaní k zrejmej nesprávnosti v označení subjektu, ktorému odvolací súd priznal nárok na náhradu trov konania, keď namiesto „žalobcovi“ v písomne vyhotovenom rozsudku bolo uvedené “žalovanému“, odvolací súd túto zrejmú nesprávnosť opravil vydaním opravného uznesenia podľa § 224 CSP v súlade s odôvodnením rozsudku. 4. Toto rozhodnutie bolo prijaté senátom Krajského súdu v Bratislave pomerom hlasov 3:0. Poučenie: Proti rozhodnutiu odvolacieho súdu je prípustné dovolanie, ak to zákon pripúšťa (§ 419 C.s.p.) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 C.s.p.) Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 C.s.p.) V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 C.s.p.).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2019:1716208030.2 (dáta aktuálne k 13. 11. 2026). Záväzné je znenie zverejnené súdom.




